**ДОПИС- ОДГОВОР НА ДОДАТНО ПОЈАШЊЕЊЕ ПОНУЂАЧА НА ЗАХТЕВ ЗА ДОСТАВУ ДОКАЗА О ИСПУЊЕНОСТИ УСЛОВА ЗА КВАЛИТАТИВНИ ИЗБОР ПОНУЂАЧА**

 Овим путем, услед непостојања опције да Вам доставимо одговор преко Портала јавних набавки, користимо званично електронско средство комуникације и на и- мејл адресу коју сте навели у Вашој понуди, достављамо Вам одговор на додатно појашњење, које сте уз доказе о испуњености услова за партију број 4- Лабораторијски потрошни материјал, доставили преко Портала јавних набавки.

 Наиме, у Вашем додатном појашњењу навели сте да на страни 6. Упутства понуђачима како да сачине понуду стоји да се нити један део електронске понуде/пријаве не потписује, нити је потребан печат и скенирање документа.

 Указујемо Вам да је управо на странама 5. и 6. Упутства дефинисана листа докумената које Наручилац захтева да Понуђачи поднесу уз понуде и то за сваку партију понаособ.

 За све партије тражена су идентична документа, међу којима је и Модел Уговора, те за партију број 4- Лабораторијски потрошни материјал, на страни 6. Упутства пише следеће: ,,Model ugovora- Model ugovora ponuđač je u obavezi da u celosti popuni, overi pečatom i potpiše, čime potvrđuje da se slaže sa modelom ugovora. Za svaku partiju posebno popuniti model ugovora.

 На Наручиоцу је да затражи од Понуђача да доставе сву неопходну документацију и да након поступања, односно непоступања Понуђача по Захтеву, приступи стручној оцени понуда.

У Београду, дана 10.02.2021. године

 Комисија за јавне набавке

 Центра за заштиту одојчади, деце и омладине, Београд